B4-0481, 0482, 0490, 0491, 0492 και 0493/96

Ψήφισμα σχετικά με τη Διάσκεψη Κορυφής του Συμβουλίου των κρατών της Βαλτικής

Το Ευρωπαϊκό Κοινοβούλιο,

- έχοντας υπόψη τα συμπεράσματα του Συμβουλίου της 29ης Μαΐου 1995 όσον αφορά την πολιτική της Ένωσης για την περιοχή της Βαλτικής,

- έχοντας υπόψη το ψήφισμά του της 14ης Ιουλίου 1995 σχετικά με την ανακοίνωση της Επιτροπής προς το Συμβούλιο για τους βασικούς προσανατολισμούς της Ευρωπαϊκής Ένωσης για τη Βαλτική ((ΕΕ C 249 της 25.9.1995, σελ. 215)),

- έχοντας υπόψη την έκθεση της Επιτροπής της 11ης Νοεμβρίου 1995 σχετικά με την παρούσα κατάσταση και τις προοπτικές συνεργασίας στην περιοχή της Βαλτικής,

- έχοντας υπόψη την τελική δήλωση της 4ης Κοινοβουλευτικής Διάσκεψης για την Συνεργασία στην Περιοχή της Βαλτικής που πραγματοποιήθηκε στο Ronne της Δανίας στις 12 και 13 Σεπτεμβρίου 1996,

- λαμβάνοντας υπόψη τη Διάσκεψη Κορυφής του Συμβουλίου των κρατών της Βαλτικής η οποία θα λάβει χώρα, κατόπιν προσκλήσεως της Σουηδικής Κυβερνήσεως, στις 3 και 4 Μαΐου 1996 στο Visby,

A. τονίζοντας ότι όλα τα κράτη της περιοχής της Βαλτικής θα πρέπει να καταβάλλουν από κοινού μια προσπάθειες για να εξασφαλίσουν την συνέχιση της ειρηνικής ανάπτυξης της περιοχής αυτής,

B. λαμβάνοντας υπόψη το γεγονός ότι με την ένταξη της Φινλανδίας και της Σουηδίας, τη σύναψη ευρωπαϊκών συμφωνιών με την Εσθονία, Λετονία, Λιθουανία και την Πολωνία, με την συμμετοχή της Νορβηγίας και της Ισλανδίας στον Ευρωπαϊκό Οικονομικό Χώρο και με την συμφωνία Εταιρικής Σχέσεως και Συνεργασίας με την Ομοσπονδία της Ρωσίας, η περιοχή της Βαλτικής αναδεικνύεται ως η βόρεια διάσταση της Ευρωπαϊκής Ένωσης,

Γ. επισημαίνοντας ότι είναι ανάγκη να λάβουν χώρα τακτικές συναντήσεις μεταξύ των κυβερνήσεων των κρατών της περιοχής της Βαλτικής και της Ευρωπαϊκής Ένωσης για να εξασφαλιστεί η σταθερότητα στην περιοχή και να αναληφθούν κοινές δράσεις που θα προωθήσουν τη δημοκρατία και την οικονομική ανάπτυξη στην περιοχή,

Δ. τονίζοντας ότι, παρ´όλο που η εδαφική ακεραιότητα όλων των κρατών της περιοχής είναι σεβαστή, θα πρέπει να δοθεί ειδική έμφαση στη διασφάλιση του κράτους δικαίου και στο σεβασμό των ανθρωπίνων δικαιωμάτων καθώς και των δικαιωμάτων των μειονοτήτων,

Ε. επισημαίνοντας ότι είναι αναγκαία η περαιτέρω ανάπτυξη των δομών ασφαλείας σε ολόκληρη την Ευρώπη και ιδιαίτερα στην περιοχή της Βαλτικής και λαμβάνοντας υπόψη ότι ορισμένα κράτη της περιοχής έχουν εκφράσει την πρόθεση να γίνουν μέλη των δομών ασφαλείας που ήδη υφίστανται,

ΣΤ. τονίζοντας ότι ορισμένα κράτη της περιοχής της Βαλτικής εξέφρασαν την πρόθεση να προσχωρήσουν στην Ευρωπαϊκή Ένωση και ότι το Ευρωπαϊκό Συμβούλιο έχει ήδη εγκρίνει μια στρατηγική για την ένταξη των χωρών αυτών η οποία εφαρμόζεται επί του παρόντος,

Ζ. λαμβάνοντας υπόψη ότι είναι προς συμφέρον της Ευρωπαϊκής Ένωσης να συμβάλλει στην θετική και βιώσιμη πολιτική, κοινωνική και οικονομική ανάπτυξη της περιοχής της Βαλτικής,

H. διαπιστώνοντας ότι θα πρέπει να αναληφθούν ειδικές δράσεις για να αντιμετωπισθούν προβλήματα τα οποία απασχολούν όλες τις χώρες της περιοχής, όπως είναι τα περιβαλλοντικά και τα κοινωνικά προβλήματα και η καταπολέμηση του εγκλήματος,

Θ. λαμβάνοντας υπόψη ότι η Κοινή Αλιευτική Πολιτική και η Κοινή Αγροτική Πολιτική προσδίδουν στην Ένωση ένα σημαντικό ρόλο κατά τη διαχείριση των φυσικών πόρων της περιοχής της Βαλτικής,

1. εκφράζει την ικανοποίησή του για την πρωτοβουλία της Σουηδικής κυβερνήσεως, ως προεδρεύουσας του Συμβουλίου των κρατών της Βαλτικής, να συγκαλέσει σε Διάσκεψη Κορυφής όλες τις χώρες της περιοχής της Βαλτικής, καθώς και τους Προέδρους της Επιτροπής και του Συμβουλίου της Ευρωπαϊκής Ένωσης, τονίζει δε τη σημασία της διάσκεψης αυτής για την ειρηνική ανάπτυξη της περιοχής[semigr ]

2. τονίζει ότι αποτελεί πρώτιστο συμφέρον της ΕΕ και των χωρών της Βαλτικής να προωθήσουν την ασφάλεια και να εργασθούν για την σταθερή πολιτική ανάπτυξη, με γνώμονα τον πλήρη σεβασμό των ανθρωπίνων και πολιτικών δικαιωμάτων και την ανάπτυξη ανθηρών οικονομικών σχέσεων με ολόκληρη την περιοχή[semigr ]

3. ζητεί να μετέχει σε μελλοντικές παρεμφερείς πρωτοβουλίες[semigr ]

4. προτρέπει την Επιτροπή να υποβάλει στο Κοινοβούλιο, το συντομότερο δυνατό, ένα ολοκληρωμένο πρόγραμμα για την ισόρροπη οικονομική και φιλοπεριβαλλοντική ανάπτυξη της περιοχής της Βαλτικής του οποίου αναπόσπαστο τμήμα να αποτελούν η πλήρης εφαρμογή των ευρωπαϊκών συμφωνιών σύνδεσης και η εφαρμογή των συμφωνιών εταιρικής σχέσεως και συνεργασίας, οι οποίες έχουν συναφθεί με τρίτες χώρες της περιοχής καθώς και η ενσωμάτωση των αγορών των χωρών αυτών στην εσωτερική αγορά της Ευρωπαϊκής Ένωσης[semigr ]

5. πιστεύει ότι για την περιοχή της Βαλτικής πρέπει να διαμορφωθεί ένα ολοκληρωμένο πρόγραμμα οικολογικής βιωσιμότητας, μια καλή βάση για το οποίο θα μπορούσε να αποτελέσει το Πρόγραμμα για την Κοινή Ολοκληρωμένη Περιβαλλοντική Δράση στη Βαλτική, το οποίο διαμορφώθηκε κατά την υπουργική σύνοδο των κρατών της περιοχής της Βαλτικής[semigr ]

6. καλεί την Επιτροπή να καθορίσει ενδεικτικές κατευθυντήριες γραμμές για την ενίσχυση της περιοχής, με στόχο την ενσωμάτωση των περιφερειακών συστημάτων μεταφορών στα διευρωπαϊκά δίκτυα, τη βελτίωση της ενεργειακής απόδοσης και την διασύνδεση των δικτύων φυσικού αερίου και ηλεκτρικής ενέργειας, την ενίσχυση της προστασίας του περιβάλλοντος μέσω, ειδικότερα, του καλύτερου συντονισμού των προγραμμάτων PHARE, TACIS και INTERREG, και την προώθηση του τουριστικού τομέως[semigr ] είναι της άποψης ότι θα πρέπει να δοθεί μεγαλύτερη έμφαση στα διαμεθοριακά προγράμματα και ότι τα θαλάσσια σύνορα θα πρέπει να αναγνωρισθούν στα προγράμματα αυτά ως σύνορα[semigr ]

7. καλεί την Επιτροπή να μεριμνήσει ώστε, όταν πρόκειται για μεγάλης κλίμακας έργα υποδομής, να διεξάγεται στρατηγική αξιολόγηση των περιβαλλοντικών επιπτώσεων[semigr ]

8. τονίζει την ανάγκη επέκτασης της συνεργασίας σε τομείς όπως είναι:

- η δημιουργία δημοκρατικών θεσμών και η εδραίωση της αστικής κοινωνίας των πολιτών[semigr ]

- τα περιβαλλοντικά προβλήματα, συμπεριλαμβανομένης και της πυρηνικής ασφαλείας[semigr ]

- οι υποδομές, συμπεριλαμβανομένων και των μεταφορικών συστημάτων[semigr ]

- η δικαιοσύνη και οι εσωτερικές υποθέσεις, συμπεριλαμβανομένου και του διασυνοριακού εγκλήματος[semigr ]

9. έχοντας υπόψη ότι η Βόρεια Ευρώπη είναι η μόνη περιοχή για την οποία τα διευρωπαϊκά δίκτυα μεταφοράς φυσικού αερίου δεν έχουν συμπεριληφθεί στον κατάλογο σχεδίων κοινού ενδιαφέροντος, ζητεί να συμπεριληφθεί, το ταχύτερο δυνατόν, στον κατάλογο των διευρωπαϊκών δικτύων μεταφοράς φυσικού αερίου το σχεδιαζόμενο Βόρειο Δίκτυο Μεταφοράς Φυσικού Αερίου που θα διασυνδέει τα δίκτυα φυσικού αερίου των σκανδιναβικών κρατών μελών (Φινλανδία, Σουηδία και Δανία) και θα εξασφαλίζει πρόσβαση στα κοιτάσματα φυσικού αερίου της Ρωσίας και της Νορβηγίας, αυξάνοντας έτσι την ασφάλεια εφοδιασμού τόσο στην περιοχή της Βαλτικής όσο και σε ολόκληρη τη Βόρεια Ευρώπη[semigr ]

10. ζητεί να καθορίσει η Ευρωπαϊκή Ένωση σαφείς στόχους για την περίοδο κατά την οποία η Ένωση θα προεδρεύσει της HELCOM, (Επιτροπή Θαλάσσιου Περιβάλλοντος του Ελσίνκι)[semigr ]

11. τονίζει ότι είναι ανάγκη να συμβάλει η Ευρωπαϊκή Ένωση στην περαιτέρω βελτίωση της πυρηνικής ασφάλειας στην περιοχή λαμβάνοντας υπόψη τον τεράστιο πυρηνικό κίνδυνο που υφίσταται λόγω της λειτουργίας στρατιωτικών και μη στρατιωτικών εγκαταστάσεων στη χερσόνησο της Kola[semigr ]

12. τονίζει την ανάγκη να υπάρχει συνεχώς σταθερότητα στην περιοχή της Βαλτικής και επισημαίνει την επιθυμία ορισμένων κρατών της περιοχής αυτής να μπορούν να αποφασίζουν ελεύθερα για την ενσωμάτωσή τους στις δομές ασφαλείας, στις οποίες μετέχουν ήδη τα περισσότερα από τα κράτη μέλη της ΕΕ[semigr ] αναμένει ότι οι χώρες αυτές θα μετάσχουν ενδεχομένως στις μελλοντικές δομές ασφαλείας της Ευρωπαϊκής Ένωσης οι οποίες θα εξετασθούν στο πλαίσιο της Διακυβερνητικής Διάσκεψης[semigr ]

13. θεωρεί, ότι στο πλαίσιο της συμβολής της Ευρωπαϊκής Ένωσης στη Διάσκεψη Κορυφής του Visby, θα πρέπει να ληφθεί υπόψη η σπουδαιότητα των σχέσεων με την Ομοσπονδία της Ρωσίας, οι οποίες αποτελούν μία από τις βασικές συνιστώσες της συνεργασίας στην περιοχή της Βαλτικής.

14. ζητεί από όλους τους συνέδρους της Διάσκεψης Κορυφής να δεσμευθούν ότι θα σεβασθούν πλήρως τα ανθρώπινα δικαιώματα και τα δικαιώματα των μειονοτήτων στις χώρες τους και ότι θα τηρήσουν τις ρήτρες σχετικά με το σημαντικό αυτό θέμα οι οποίες περιλαμβάνονται στις ευρωπαϊκές συμφωνίες σύνδεσης καθώς και στις συμφωνίες εταιρικής σχέσεως και συνεργασίας οι οποίες έχουν συναφθεί μεταξύ Ευρωπαϊκής Ένωσης και άλλων χωρών που συμμετέχουν στη Διάσκεψη αυτή[semigr ]

15. ζητεί από την Επιτροπή να του υποβάλει έκθεση σχετικά με τα αποτελέσματα της Διάσκεψης Κορυφής του Visby[semigr ]

16. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο καθώς και στις κυβερνήσεις και τα κοινοβούλια όλων των κρατών που μετέχουν στη Διάσκεψη Κορυφής της περιοχής της Βαλτικής.